33 mestarien liigan ottelua pelannut Bortan vahvistaa KuPSin naisten keskikenttää - Savon Sanomat
Jalkapallo 23.06.2020 15:47
33 mestarien liigan ottelua pelannut Bortan vahvistaa KuPSin naisten keskikenttää
Ioana Bortan on saapunut jo Kuopioon, mutta viettää kahden viikon karanteeniaan. Kuva: KuPS
Kuopion Palloseuran naisten joukkue vahvistaa keskikenttäänsä uudella pelaajasopimuksella.
31-vuotias Ioana Bortan siirtyy kuopiolaisjoukkueeseen kotimaansa Romanian Olimpija Clujista.
Olimpia Cluj on maansa suurseura naisten jalkapallossa. Bortan on voittanut joukkueen riveissä Romanian mestaruuden kymmenen kertaa ja pelannut mestarien liigassa 33 ottelua. Lisäksi hänen tilillään on 103 maaottelua.
Päävalmentaja Ollipekka Ojalan mukaan Bortan paikkaa Kaelyn Korten jättämän aukon KuPSin kokoonpanossa.
Juhannusviikolla Kuopioon saapunut romanialaispelaaja viettää vielä kahden viikon karanteeniaan, eikä osallistu joukkueen harjoituksiin. Kansallisen liigan pelikentällä hänet on mahdollista nähdä 20. heinäkuuta alkaen, kun kansainvälinen siirtoikkuna avautuu.
Kommentti: Pienestä kyläseurastakin voi ponnistaa huipulle
KuPSin naisilla kova vastus Suomen cupin välierissä